Szüretelj levendulát! - Friss, Hírek Fundamenta - Otthonok és megoldások - Friss - Hírek
Főoldal / Friss / Hírek / Szüretelj levendulát!
A francia levendulát Hőgyész határában termesztik
Szeretnél résztvenni egy levendulaszüreten? Ne tétovázz, kerekedj fel június 28-án Hőgyészre, és érezd magad nagyon jól!
A levendula illóolaj számos gyógyhatással rendelkezik, görcsoldó, emésztésjavító, nyugtató hatású, külsőleg reuma, ideggyulladás kezelésére használható. Forrázata csökkenti a feszült, ideges állapotot, számos gyógyszer és kozmetikai termék alapanyaga.
Hőgyészen harmadik alkalommal, hagyományteremtő céllal rendezik meg a nyilvános levendulaszüretet, melyre te is regisztrálhatsz. A francia levendulát a község határában termesztik, hogy aztán illóolajat, levendulavizet, illatosítókat és lakásdíszeket készítsenek belőle.
A szüreten az érdeklődők előadást hallgathatnak Dr. Babulka Pétertől gyógynövényismeret témakörben, a levendula gyógyhatásáról. Halmos Mónika, a népszerű levendulás szakácskönyv szerzője ételkészítési bemutató tart levendulás ételekből. A levendulás házban egy fotókiállítás nyílik. Lesz kemencés kenyérlángos sütés, levendulás sütemény és a levendulaszörp kóstoló, a gyereknek arcfestés, kézműves sarok, ahol a résztvevők megtanulhatják a levendula buzogány készítés tudományát, koszorút köthetnek, csokrot készíthetnek. A rendezvényen a helyi termelők lehetőséget kapnak, hogy bemutathassák termékeiket, a helyi étteremben pedig levendulás ételekkel kedveskednek a vendégeknek.
Információ: www.levendulafarm.hu n